مولانا حبیب الرحمن کوترپان استاذ



نام ونسب: 
           مولاناحبیب الرحمن بن مولانا محمودالحسن بن مولانا اصلت خان۔ ۲۹ ‘جولائی‘ ۱۹۰۵ء کوکوترپان رُستم میں پیداہوئے۔یوسف زئی کے شاخ حسن زئی میں باچاخیل سے تعلق رکھتے ہیں۔جوکہ  شایدمغل اورسکھ زمانے میں تورغرسے نقل مکانی کرکے ڈوگابونیراورپھروہاں سے منتقل ہوکرعلاقہ سدھم کے کوترپان نامی گاؤں میں آبادہوئے تھے۔مولاناحبیب الرحمن صاحب کوترپان مولانااورباچہ گل اُستاد کے نام سے مشہورہیں۔

شیوخ: 
           اپنے والدمحترم مولانامحمودالحسن‘مولانامفتاح الدین[1] ‘۱۹۱۲ء کودارالعلوم دیوبندمیں داخل ہوئے جہاں سے فنون اورحدیث پڑھ کرآٹھ سال بعدفراغت ہوئی۔دارالعلوم دیوبندمیں علامہ محمدابراہیم بلیاوی‘حضرت مفتی محمدشفیع صاحبؒ ‘حضرت علامہ شمس الحق افغانیؒ ‘مولاناعبدالسمیعؒ صاحب‘مولاناظہوراحمدصاحب سے خوب استفادہ کیا[2]۔

عصری علوم: 
         ۱۹۲۷ءمیں پنجاب یونیورسٹی سےمنشی فاضل جب کہ۱۹۳۳ءمیں اسی یونیورسٹی سےمولوی فاضل کاامتحان پاس کیا۔۱۹۴۰ء میں میٹرک کاامتحان دیا۔

علمی وسیاسی خدمات:

مسلم لیگ کے سرگرم رُکن تھے۔۱۹۴۴ء کوجماعت تبلیغ کے ساتھ پشاور سے نظام الدین اولیاء تشکیل ہوئی۔۱۹۴۷ء میں آزادی پاکستان کی خوشی میں رُستم گاؤں میں ریلی نکالی اوررُستم پولیس اسٹیشن پرپاکستان کاجھنڈانصب کیا۔۱۹۴۸ء  میں جہادکشمیرمیں شامل ہوئے۔۱۹۵۳ء  میں چترال کاتبلیغی دورہ کیا۔۱۹۵۷ء کوحج بیت اللہ کاشرف حاصل کیا۔

تلامذہ:

۱:جناب سیدممبرشاہ باچاکوترپان

۲:جناب ممتازصاحب

۳:جناب عبدالسلام اُستاذ ہوسئ

۴:جناب سیدحبیب گڑیالوی

۵:جناب فضل سبحان اُستاذ باریکاب کوترپان

اولاد:

           مولاناحبیب الرحمن صاحب کے ایک ہی بیٹے تھے محبوب الرحمن جوآپ کے جیتے جی وفات ہوئے تھے اورایک بیٹامحمداسراراورایک بیٹی چھوڑگئے تھے۔جن کی تربیت مولاناحبیب الرحمن صاحب نے خودکی۔

وفات:

         مولاناحبیب الرحمٰن صاحب۹مارچ۱۹۷۹ء مطابق ۱۰ربیع الاول ۱۳۹۹ھ‘کوہجرتی گاؤں رُستم میں وفات پاگئے۔نمازجنازہ مولانافضل ہادی[3] بخشالوی رحمہ اللہ عرف :’میراثی بابا‘ نے پڑھایا۔

تصانیف:

۱:’’انوارالقرآن مافیہ من اللغات والصیغ والاشتقاق والعرفان ‘‘

۲:مکمل کتب فضائل کاپشتو ترجمہ۔یہ چھ رسائل: فضائل تبلیغ‘فضائل نماز‘فضائل ذکر‘فضائل قرآن‘فضائل درودشریف‘فضائل رمضان پرمشتمل ہے۔طباعت:۱۹۷۰ء۔

۳:حکایات صحابہ رضی اللہ عنہم‘پشتوترجمہ۔طباعت:۱۹۷۲ء۔

۴:دَ حج تحفه ۔

۵:پشتوترجمہ سیرالصحابۃ۔ 

۶:پشتوترجمہ سیرالصحابیات۔غیرمطبوع۔

۷:تشریح بخاری۔صحیح بخاری کی احادیث کاپشتوترجمہ مع تشریح وتوضیح‘تیس جلدوں پرمشتمل ہے۔

۸:دَپاکستان عیسائی مشنرو ته خطاب۔

۹:تفسیرحبیبی‘یہ تفسیر پشتوزبان(یوسف زئی لہجہ) میں لکھی گئی ہے جوکہ تیس اجزاء پرمشتمل ہے۔ہرجزوایک پارہ کی تفسیرپرمشتمل ہے۔ سن۱۹۵۹ء اورپھر۱۹۶۴ء کوتفسیرحبیبی تیس پاروں کی صورت میں مکمل ہوکرشائع ہوئی ہے۔ یہ یادرہے کہ ۱۹۴۶ء کی طباعت اورتفسیری موادبعدکی طباعتوں سے مکمل طورپرمختلف ہیں۔۱۹۴۶ء کااندازبعدکی طباعتوں میں ترک کیاگیاہے۔

۱۰:د انسانی روح حالات۔

۱۱:خزینۃ الامثال‘عربی ضرب الامثال کاپشتوترجمہ۔مخطوط۔غیرمطبوع۔

۱۲:خلاصۃ المیراث‘امام ابوحنیفہ  رحمہ اللہ کومنسوب ایک رسالہ ہے۔

۱۳:شان دارنبی صلی اللہ علیہ وسلم۔پشتورسالہ۔

۱۴:’’قرآن،احاديث،قيامت او نني ايجادونه‘‘قرآن مجید،احادیث قیامت اورآج کی ایجادات۔

۱۵:ربط السور۔

۱۶:دَ قرآن خَوگے خبرے‘قرآن مجیدکی میٹھی میٹھی باتیں۔

۱۷:مجموعہ رسائل حبیبی۔

۱۸:معجزات النبی وکرامات الولی۔

۱۹:احسن الحجج  لدفع الاعوج ۔

۲۰:چترال کاتبلیغی دورہ۔جولائی۱۹۵۸ء کواُردوزبان میں یہ روزنامچہ لکھاگیا۔

۲۱:روزنامچہ ۱۹۴۸ء ‘جماعت ناجیہ صالحہ‘کشمیراورمحاذپونچھ ۔

۲۲:دَ قرآن او حدیث صحیح مقام‘پشتوزبان میں آپ کالکھاہوارسالہ ہے۔

۲۳:د مرګ نه پس ژوند۔پشتو۔

۲۴:مقدمہ تفسیرحبیبی۔

۲۵:حقائق۔

۲۶:داستان معلمین۔

۲۷:میری زندگی کے تجربے۔

۲۸:لیڈرعلمائے کرام اوردینی دنیوی تعلیم۔

۲۹:اُردوترجمہ:’’بھیڑوچ خان‘‘[4]۔

مولاناحبیب الرحمن صاحب کی تصنیف مقدمہ تفسیرحبیبی پرتبصرہ:

یہ ایک جلدمیں تقریباً۶۸ صفحات پرمشتمل پشتوزبان میں ۱۹۴۴ء کو لکھاگیاہے۔جوکہ قدیم تفسیرحبیبی کے ساتھ الگ جلدمیں شامل ہوتاتھا۔یہ علوم القرآن سے متعلق بارہ مضامین پرمشتمل کتاب ہے:

۱:پشتوزبان میں قرآن مجیدکی تفسیر کی ضرورت

۲:قرآن مجیدکی تفسیر کے اُصول

۳:اللہ تعالی ٰ اورانبیائے کرام

۴:انبیاء کے کام

۵:ملائک

۶:جنات اورشیاطین

۷:جنت اوردوزخ

۸:وحی اورالہام

۹:قرآن مجیدکس طرح جمع کیاگیا۔

۱۰:رسول اللہ صلی اللہ علیہ وسلم کی مختصرحالات زندگی

۱۱:قرآن مجیدکے مضامین کامختصربیان

۱۲:قرآن مجیدکے علوم

مولاناحبیب الرحمن صاحب اس مقدمہ میں نہایت ہی آسان  اورسہل اسلوب اختیارکی ہے۔یہ عوام الناس کے ذہنی سطح کے مطابق لکھی گئی ہے ہرپشتوسمجھنے اورپڑھنے والا اسے بآسانی سمجھ لیتاہے۔یہ کتاب ایک دفعہ چھپنے کے بعددوبارہ زیورطبع سے آراستہ نہیں ہوئی۔جوکہ اب بالکل مفقودہوچکی ہے۔

تفسیرحبیبی: 
اس تفسیرکی سب سے پہلی طباعت کاصرف پہلاپارہ ۱۹۴۶ءکوایک ہزار کی تعدادمیں شائع ہواتھا۔اسی سال اس تفسیرکا مقدمہ الگ جلدمیں بھی چھپاتھاجوبعدکی طباعتوں میں مفقودہے۔ پہلی طباعت کاایک نسخہ آپ نے قائداعظم محمد علی جناح کوہدیۃً بھیجاتھاجس کاجواب انہوں نے اپنے پرسنل سیکرٹری کے ذریعے کراچی سے ۱۹۴۸ء میں دیاتھا۔

دوسری مرتبہ تفسیرحبیبی الگ اندازمیں  ۱۹۵۸ء کو دوسرا جز اور۱۹۵۹ء پہلا دوسرا اورتیسرا جز طبع ہوا۔پھر۱۹۶۰ء میں دوبارہ پہلا جز چھپا۔  

پھر ۱۹۶۵ء کو مکمل طورپرتیس جلدوں میں ایک ہزارکی تعداد میں شائع ہوچکی ہے۔

اباسین آرٹ سے انعام پایا: 
یہ تفسیردو دفعہ اباسین آرٹ کونسل پشاور سے ایوارڈ بھی حاصل کرچکاہے۔پہلی دفعہ ۱۹۷۳ء میں جب کہ دوسری دفعہ ۱۹۷۴ء میں اباسین آرٹ کونسل پشاورسے انعام حاصل کی۔

سکول اورکالجزکے لیے منظور: 
           ڈائریکٹرآف ایجوکیشن پشاورریجن نے تفسیرحبیبی کو سکول اورکالجزمیں لائبریریوں کے لیے ۱۲مارچ۱۹۶۰ء کومنظورکیا۔اسی طرح اسی محکمہ نے۱۲دسمبر۱۹۶۴ء کودوبارہ تفسیرحبیبی پرائمری‘مڈل اورہائی سکولوں کی لائبریریوں کے لیے منظورکیا۔ ۲۳‘جون‘۱۹۸۲ء کوتفسیرحبیبی اورساتھ میں تشریح بخاری کوبھی یہ اعزازحاصل ہوا۔

عرصہ اتمام تفسیرحبیبی: 
مولاناحبیب الرحمٰن صاحب نے کئی مقامات پرتفسیرکے لکھنے کے عرصے کے بارے میں لکھاہے:ایک مقام پرلکھاہے کہ جب میں سکول کی نوکری سے نکال دیاگیاتومیں گھرواپس آیا۔اپنی کوئی زمین وغیرہ توتھی نہیں۔تومیں نے کہاکہ چلواپنے والدصاحب کےمشن قرآن اورحدیث کوتحریرکےذریعے زندہ کرو۔اس لیےمیں نے ۱۹۴۴ء میں تفسیرلکھنا شروع کیا۔ایک ایک پارہ شائع کرتایہاں تک کہ ۱۹۴۷ء میں پاکستان آزادہوا۔

مضامین تفسیرحبیبی: 
مولاناحبیب الرحمن صاحب  اپنی تفسیر کی مضامین کے متعلق لکھتے ہیں کہ:

یہ بات کہ میری تفسیرمیں کس قسم کے مضامین ہوں گے؟تومیں اتناعرض کرتاہوں کہ: جمال الدین افغانی کے شاگردمحمدعَبدَہْ اوراس کے شاگردمحمدرشیدرضا آلوسی‘امام رازیؒ اورامام غزالی رحمہم اللہ کی تصانیف کی وہ باتیں میری تفسیرکی زینت ہوگی۔جس کی ضرورت آج پشتون معاشرہ کوہے[1]۔

منہج تفسیرحبیبی: 
اس تفسیرمیں انہوں نے عوامی‘آسان اورعام فہم اندازاختیارکیاہے۔قرآنی الفاظ کاآسان پشتومیں وضاحت کیاہے۔عربی اصطلاحات استعمال کرنے سے احترازکیاہے۔اگرکہیں پرکوئی عربی لفظ استعمال بھی کیاہے توساتھ میں اس کی وضاحت کردی  ہے۔ذیل کے نکتوں میں تفسیرحبیبی کامنہج پیش کیاجاتاہے:

1.    تفسیرحبیبی کی قدیم طباعت ۱۹۴۴ء میں ۸۰ صفحات پرمشتمل ایک ضخیم مقدمہ الگ جلد میں لکھاگیاہے جوعلوم القرآن کے ضروری مباحث پرمشتمل ہے۔      

2.    پارہ اول کے بعدکی جدید طباعت میں مقدمہ تفسیر میں جمع وتدوین قرآن کاذکرمختصراًکیاگیاہے۔

3.    سورۃ الفاتحۃ کی تفسیرمیں مکی اورمدنی سورتوں کی خصوصیات کاتذکرہ کرکےلکھاہےکہ جمہورعلماءکےنزدیک ہجرت سےپہلےنازل ہونےوالی سورتیں مکی اورہجرت کےبعدنازل ہونےوالی سورتیں مدنی کہلاتی ہیں۔اسی طرح ہرسورۃ کی ابتداءمیں اس کےمکی یامدنی ہونےکی وضاحت کرتےہیں۔

4.    ہرسورۃ کے مضامین اورخلاصہ کبھی سورۃ   کے شروع میں اورکبھی سورۃ کی تفسیرکرتے ہوئے درمیان میں بیان کرتےہیں۔

5.    مشہورقراءات بیان کرتےہیں۔

6.    تفسیرمیں اسرائیلیات سے مکمل طورپرگریزکیاہے۔

7.    تفسیرمیں موقع ومحل کی مناسبت سے عربی‘پشتو‘فارسی اوراُردوزبان کے اشعاربالاہتمام درج کرتے ہیں۔

8.    آیات اورسورتوں کاشان نزول  اورسبب نزول تفاسیراوراحادیث کے حوالہ سے  ذکرکرتے ہیں۔

9.    تفسیربالماثورکابھرپوراہتمام کیاہے۔

10.پاکستان اورپشتون معاشرہ کی اصلاح کی بھرپورکوشش  کی ہے۔

11.                       اپنی تفسیرمیں سابقہ قوموں کی برائیوں کے تحت پشتون معاشرے میں موجودبرائیوں کاذکرکرکےان کی اصلاح کی کوشش کی ہے۔انہیں نصیحت بھی کی ہے ۔

12.یورپ‘فرنگی اوران سے متاثرہ مسلمانوں پر تنقیدکرتے ہیں۔

13.شیعہ‘ہندو‘سبزی خوروں‘عیسائی‘چینی‘بدھ مت‘مشرک ‘مبتدعین ‘ قبر پرست ‘     باطل صوفیاءسبھی  کے عقائدباطلہ  اوراعمال فاسدہ پرتنقیدکی ہے۔

14.اسلام اوررسول اللہ صلی اللہ علیہ وسلم پروارداعتراضات کاجواب دیاہے۔

نمونہ تفسیر:

په قومونو كښې د شریرانو او فسادیانو ښکاره اولیدونكي مثالونه بیانيږي چې دوي تش د پلرونو په غلطو رواجونو كښې ګير دي. د عقل سره لوبې كوي. ټول خدائي طاقتونه يۍ بېكاره كړې دي. خدائي او پیدائشي هدایت يۍ بېكاره كړې دي او بس دوي د ګټو پشان ژوند تیروي صُمٌّ بُكْمٌ عَمْيٌ دي ګويا دوي اډو د هيڅ كار نه دي.

د څه قدرې هدایت خاوندان

دا مخكښې تیر مثالونه ددوي وو او دا بره مثال د هغه خلقو دې چې څه قدرې رڼا او ژوند پکښې شته. كله كله د هدایت په لار ځي خو چې په لار كښې ورته خپل بدعتونه او رواجونه شپول شي نو چپ ادريږي نو دوي مذبذبین دي. لَاۤ اِلٰی هٰۤؤُلَآءِ وَ لَاۤ اِلٰی هٰۤؤُلَآءِ[3] كله كله په دې ناجاڼه او بې دلیله ژوند ستومانه كيږي او ځان ته بد رد وائي او كله كله یو څو خه قدمونه واخلي خو زر پرې د تیارو غونډۍ راشي او په ټكرو سر شي نو ددې وجه داده چې عامه دنیا د جهالت او د پلار نیكه په رواجونو كښې ګيره وي او د خواهشونو تابعداري د خلقو عادت دې.

خلق دا دنیا او ددې ګټه كمال ګڼي او وائي چې الله غفور رحیم دې خیر دې هغه به مونږ ته بخښنه اكړي نو دوي دې ته ټينګ نه شي او د تیارو په وريځوكښې ددنيا ورځې تيروي.

د قرآن نه د كائناتو حقائق

دا خدائي ارشادات اسماني باران دې او دا د دنیا دا عادتونه رواجونه بریښنا او ګړزا ده. ددې آسماني هدایت په وجه كله كله دې قدم واخلي خو د ګڼې د بدۍ او مخالفت ویره ورسره وي او دوي حیران وي چې په هدایت عمل اكړو او كه د خلقو د رواجونو او كارونو په طریقه ژوند تیر كړو۔؟ 

نو ددې دویم فریق ذكر کيږي اَوْ كَصَیِّبٍ مِّنَ السَّمَآءِ یو قوم دې چې په هغوي داسې آسماني باران وريږي چې دوي د هغې په دفع كولو قادر نه دي. فِیْهِ ظُلُمٰتٌ وَّ رَعْدٌ وَّ بَرْقٌ په دې كښې ډيرې تیارې وي . تیارې د شپې ، تیارې د وريځ او تیارې د باران . "رعد" د وريځو آواز ، "برق" هغه بریښنا چې په وريځو كښې پړقيږي. یَجْعَلُوْنَ اَصَابِعَهُمْ فِـیٓ اٰذَانِهِمْ مِّنَ الصَّوَاعِقِ حَذَرَ الْمَوْتِ د "صَعْقٌ" "بَرْقٌ" او "رَعْدٌ" حقیقت او اسباب معلومول د قرآن مسئله نه ده. كه څوك پکښې تحقیق اكړي نو څه نه څه به معلوم كړي. په دې كښې وحي ته حاجت نشته. دا قسم د كائنات عالم څيزونه صرف د عبرت او دلیل د پاره په قرآن كښې بیانيږي. په دې كښې كه د عقل نه كار واخستې شي عقل پرې تیزيږي او دغه وجه ده چې ددې علم په مختلفو زمانو كښې په مختلف مرتبو كښې وي. د قرآن تفسیر په دې مسئلو تفصيلي بحث ته حاجت نه لري.

د مثال مطلب ته اګوره یو قوم پیاده په صحرا كښې روان دې چې شپه پرې راغله او په شپه کښې پرې باران راكې شو. په باران كښې ګړزا او بريښنا ده. دا قوم د ویرې ټولې ګوتې په غوږونو كښې منډي چې دا ګړزا ددوي غوږونو ته لاړه نه شي ځكه چې په دې به مړه شي. دا ددې قوم بې عقلي او بزدلي ده ځكه چې د غوږونو په بندیز خو د بجلۍ او د مرګ نه نه شي بچ كیدې.

وَ اللَّهُ مُحِیْطٌ بِالْكٰفِرِیْنَ الله ته معلومه ده چې څرنګ دا قوم د ګړزا او بريښنا نه تختي دغسې دا كافران د دوزخ د آیتونو او حق خبرو نه تختي. د قرآن دلائل ددې كافرانو د پلار نیكه رسمونه او رواجونه هلاكوي ځكه دوي دا دلائل نه اوري او  الله په دوي احاطه كونكې دې او د دوي په رازونو عالم دې. دوي كه ددې دلائلو نه تختی نو ددې نه تیخته نه شي كولې. دوي چې مخكښې لاړ شي نو بل دلیل ورته مخې ته راشي لكه په طوفان كښې ګير بنده كه د يوې چپې نه بچ شي نو په بله چپه کښې راګير شي. دا چپې كله بنده غاړې ته اورسوي او كله يۍ هلاك كړي نو د الله د احاطې نه مطلب د الله په دوي قدرت دې. دوي كه په یوه بجلۍ مړه نه شو نو په بله بجلۍ به مړه شي. یَكَادُ الْبَرْقُ یَخْطَفُ اَبْصَارَهُمْ كُلَّمَآ أَضَآءَ لَهُمْ مَّشَوْا فِیْهِ وَاِذَآ اَظْلَمَ عَلَیْهِمْ قَامُوْا د تیارې په خاوند چې یك دم بریخنا اُشي نو دې وائي چې ګنې چا رانه نظر اتختو او په دې كښې دې زر قدم واخلي. په دې كښې بیا پرې تیاره شی او د ویرې په فكرونو كښې ګير شي او په ټپو ادريږي.مطلب ترې دادې چې هر كله واعظ ده ته بلنه وركړي چې اصل دین قبول كړه او ده ته اووائي چې ګوره دا بد دیني ستا ددې مصیبت سبب دې او په دې ورته قرآني آیتونه اووائي او دا ورته ثابته كړي چې تا نیغه لار پریخې ده او په كندو سر شوې يې نو دې په دې پوهه شي او دا اراده اكړي چې خه وار اكړه چې په اصلي دین عمل اكړم نو د دین دوه څلور خبرې امني او په دې كښې ورته د پلار نیكه رسم و رواج او خپل ناجائز شهوتونه ، شكونه او وهمونه راوړاندې شي او دې په دې كښې حیران سرګردان په ټپو ادريږي. دې دغسې ژوند تیروي. كله دین داري كوي او كله بد دیني كوي.

مخكنې مثال خو د ټول ټال بد دینه شوې خلقو وو. تر دې چې ړانده، كاڼه او ګونګيان شوې دي خو دا فرقه داسې نه ده ځكه الله وائي وَلَوْ شَآءَ اللَّهُ لَذَهَبَ بِسَمْعِهِـمِ وَاَبْصَارِهِـمْ اوكه الله غوښتې وې نو ددوي به يۍ دا د غوږونو او دا د سترګو طاقت اغستې وو. دوي به هيڅ كله د واعظ وعظ نه اوریده و دوي كښې به اډو هدایت نه وو.نو د دوي نه د مخكني خلقو پشان ذَهَبَ اللَّهُ بِنُوْرِهِمْ هدایت ټول نه دې تلې. هغوي د ګمراهۍ په چقړوكښې بوخت دي او دوي كله كله د بدۍ نه ځان خلاص كړې. اِنَّ اللَّهَ عَلٰی كُلِّ شَيْءٍ قَدِیْرٌ دا اسباب او د هغې د نتیجو په مينځ كښې د الله رضا ضروري ده .هيڅ سبب تر هغې اثر نه شي كولې تر څو چې د الله رضا پکښې نه وی. دا یوه د قاعدې خبره ده.

د منافقانو حال چې په ټوله ركوع كښې بیان شودا د خوږ نبي ﷺ د زمانې د منافقانو سره خاص نه دې. اول اول ضرور دوي مطلب وو خو بیا په هره زمانه كښې چې دا صفات لرونکې خلق وي هغوي به منافقان وي او د كومو سزاګانو چې د خوږ نبي ﷺ د زمانې منافقان قابل وو د هغې سزا به روستني خلق هم مستحق وي. الله دِ مونږ ددې صفاتو نه او ددې د سزا نه بچ كړي. آمين .

قرآن مجید،احادیث ،قیامت اور آج کی ایجادات از مولاناحبیب الرحمن صاحب کوترپانی 
۳۲صفحات پرمشتمل پشتوزبان میں لکھے گئے  اس رسالے کااصل نام:’’قرآن،احاديث،قيامت او نني ايجادونه‘‘ہے۔

مولاناحبیب الرحمن صاحب اس  ترجمہ کردہ رسالے کے صفحہ ۳۱پرلکھتے ہیں  کہ یہ کتابچہ قاہرہ(مصر) کے ایک عالم علامہ احمدبن محمدصدیق الغُماری الحسنی[1] کی کتاب:مطابقة الاختراعات العصریة لمااَخبربه سیدالبریةﷺ‘کاخلاصہ ہے۔اس رسالے کی بعض فصول کا پشتوزبان میں ترجمہ اورخلاصہ لکھ کر منظورعام پریس پشاورسے ۱۹۷۳ء کوشائع کیا۔اس رسالے میں درج ذیل عناوین سے بحث کی گئی ہے:

1.    رسول اللہ صلی اللہ علیہ وسلم کوعلم غیب عطاکرنا

2.    رسول اللہ صلی اللہ علیہ وسلم  کوآنے والی باتوں کاخبردینا

3.    قرآن مجیدکی آیات اورریل گاڑی وغیرہ

4.    جنگی جہازاورقرآن مجید

5.    ٹیلی فون ،تار اورریڈیو

6.    آب دوز،کشتیاں

7.    ریکارڈی باجے اورٹیپ ریکارڈر

8.    پٹرول کادریافت اورپہاڑوں میں سرنگ بنانا

9.    بجلی کی قمقموں کے بارے میں خبردینا

10.مصنوعی بارش

11.                       فلسطین کے یہود

12.تھریشراوردیگرآلات زراعت

13.کیمروں سے تصاویرکھینچنا

14.سڑکوں کی فراخی کے لیے مساجدگرانا

15.دوربین کی طرف اشارہ

16.روشنائی کے قلم کی طرف اشارہ

17.بینکوں کی طرف اشارہ

18.گنجان آبادی اورفراخ سڑکیں

19.عجیب امراض

20. عورتوں کی سرکشی

21.سڑکوں پرپولیس کاتقرر

22. ڈاڑھی منڈانے والے

23. رسول اللہ صلی اللہ علیہ وسلم کی سنت سے انکار

24. امام مہدی کی پیدائش سے انکار

25. دجال سے انکار

26. عام مسلمانوں کی حالت

27. ہیجڑے

28. قرآن پرانالباس بن جائے گا

29. قرآن مجیدکے علماء اوران کااکرام

اس   کتابچے میں قرآن مجیدکی آیات اوراحادیث فتن کی تطبیق عصرحاضر کی ایجادات کے ساتھ کیاگیاہے۔اس میں زیادہ تراحادیث صحت کے درجہ سے عاری ہیں۔ اس رسالے کی کتابت صاف اورواضح نہیں۔پشتوزبان میں اس رسالے کی نئی کتابت اورتحقیق وتخریج کی اشدضرورت ہے۔درج بالا ایک ایک عنوان کے تحت قرآن مجیدکی آیات اوراحادیث درج کرکے ایجادات یومیہ اورعصر حاضرکی سہولیات یکے بعددیگرے درج کی ہیں۔
[1] احمدبن محمدصدیق الغُماری‘مراکش میں ۲۶دسمبر۱۹۰۲ء کومسلمان سنی گھرانے میں پیداہوئے۔بچپن میں قرآن مجیدحفظ کیا‘۱۹۲۱ء میں اعلیٰ تعلیم کے لیے جامعہ ازہرمصرکارُخ کیا۔۱۹۶۱ء کووفات ہوئے۔[زرکلی خیرالدین‘الاعلام‘ ۴ : ۲۵۳ ‘دارالعلم للملایین‘۱۹۷۲ء]
[1] تفسیرحبیبی‘مولاناحبیب الرحمن‘ ۲ : ۴۵۶‘طبع دوم‘دارالتصنیف والتالیف رُستم‘۱۹۶۱ء

[2] سورۃ البقرۃ ۲ : ۱۹‘ ۲۰

[3] سورۃ النساء ۴ : ۱۴۳
[1] مولانامفتاح الدین بن مولانافراش الدین‘قلعہ گئے تحصیل مٹہ سوات میں ۱۳۰۲ھ موافق ۱۸۸۷ء میں پیداہوئے۔عالم شباب میں متواترپندرہ سال تک انہوں نے علاقہ سوات اورصوبہ سرحدکے جیّداورنامورعلماء سے کسب علوم کیا۔بعدمیں اکتالیس برس کی عمرمیں تکمیل علوم کے لیے دیوبندگئے اورمولاناانورشاہ کشمیری‘مولاناشبیراحمدعثمانی‘مولانااعزازعلی اورمولانارسول خان جیسے اکابراساتذہ سے کسب فیض کیا۔فراغت کے بعدایک سال بریلی(بھارت)میں‘ایک سال کے لیے خان ماہی تحصیل چارسدہ میں اورپانچ سال تک پیرکلی سوات میں علوم وفنون کادرس دیتے رہے‘اپنی زندگی کے آخری اٹھارہ برس انہوں نے جورہ (سوات)ہی کواپنامستقل ٹھکانابنایا۔ مولانامفتاح الدین صاحب بہ روزجمعہ‘۲۲‘محرم الحرام ۱۳۶۲ھ  موافق ۱۹۴۳ءکووفات پائی۔[ محمدشفیع صابر‘شخصیات سرحد‘ص:۱۸۱‘۱۸۲‘یونیورسٹی بک ایجنسی‘پشاور‘س۔ن]

[2] کلیم‘عبدالدیان‘صوبہ سرحدکے علمائے دیوبندکی علمی وسیاسی خدمات‘ص:۱۷۶‘تحقیقی مقالہ برائے پی ایچ ڈی‘پشاوریونیورسٹی ۱۴۱۵ھ موافق ۱۹۹۵ء

[3] مولانافضل ہادی بن قاضی عبدالخالق بن مولاناسعیداحمدبن امام الدین۔اخوندزادگان۔المعروف بہ:میراثی بابا‘بخشالی‘مردان کے محلہ ظفرخیل میں ۱۹۰۳ء کوپیداہوئے۔ابتدائی علوم آبائی گاؤں بخشالی کے مرکزی جامع مسجدمحلہ گجران میں مولوی میدان شاہ اورمشہورشاعرمولوی شیردل اُستادسے حاصل کی۔بعدازاں ۱۹۵۷ء اور۱۹۵۸ء کوجامعہ اسلامیہ اکوڑہ خٹک نوشہرہ چلے گئے۔ علم المیراث مولاناقاضی عبدالرؤف گجرات‘مردان‘عُرف:میراثی باباسے حاصل کی تھی۔بعدمیں آپ خودمیراثی بابا(ثانی)کے نام مشہورہوئے۔۱۴فروری۱۹۹۰ء کووفات پائی۔آپ کانمازجنازہ شیخ حمداللہ جان صاحب سکنہ ڈاگئی نے پڑھایا۔ [سلمان حنیف‘سوانح کوترپان مولانا‘حاشیہ ص:۲۷۳‘دارالقرآن والسنۃ ہوسئی‘۲۰۱۸ء]

[4] سلمان حنیف‘سوانح کوترپان مولانا‘دارالقرآن والسنۃ ‘ہوسئی ‘شہبازگڑھی‘مردان‘۲۰۱۸ء۔۔۔یہ پوری کتاب مولاناحبیب الرحمن صاحب کی حیات پرلکھی گئی ہے۔یہاں  اس سے بطورخلاصہ یہ معلومات اخذکی گئی ہیں۔